Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 11/2001 ja nro 12/2001 /* SEK/2002/0107 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 11/2001 ja nro 12/2001 SISÄLLYSLUETTELO 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Päätelmät 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioille 16. päivästä lokakuuta 2000 15. päivään lokakuuta 2001 aiheutuneita menoja. Kertomuksessa annetaan siis varainhoitovuoden 2001 kokonaismenoja koskevat alustavat luvut. 1.1. Alaotsake 1a: YMP-menot lukuun ottamatta maaseudun kehittämistä >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> >TAULUKON PAIKKA> >TAULUKON PAIKKA> (1) Välisummia koskevat indikaattorit annetaan tiedoksi. 3. SELVITYSOSA 3.1. Määrärahojen täytäntöönpano varainhoitovuonna 2001 Talousarvion määrärahojen alustava täytäntöönpano rahoitusnäkymien otsakkeen 1 osalta oli vuonna 2001 42 035,40 miljoonaa euroa, toisin sanoen 95,5 prosenttia määrärahoista. Tämä määrä vastaa jäsenvaltioille 16. päivästä lokakuuta 2000 15. päivään lokakuuta 2001 aiheutuneita menoja sekä komission 31.12.2001 mennessä suorittamia suoria maksuja. (Alustavat) menot olivat - alaotsakkeessa 1a (YMP-menot lukuun ottamatta maaseudun kehittämistä) 1856,2 miljoonaa euroa määrärahojen alapuolella, ja - alaotsakkeessa 1b (maaseudun kehittäminen) 132,1 miljoonaa euroa määrärahojen alapuolella. 3.2. Määrärahojen siirrot 3.2.1. Siirto nro 25/2001 Komissio ehdotti syyskuussa 2001 budjettivallan käyttäjälle 400 miljoonan euron määrärahasiirtoa lukuun B1-33, jotta voitiin kattaa yhteisön rahoitusosuuden ennakkomaksu Yhdistyneessä kuningaskunnassa, Alankomaissa, Ranskassa ja Irlannissa esiintyneen suu- ja sorkkataudin hävittämiseksi. Rahoitusosuuden oikeusperustana oli 26. kesäkuuta 1990 tehty neuvoston päätös 90/424/ETY. Siirretyt määrärahat otettiin seuraavista luvuista: B1-10 Peltokasvit (50 milj. euroa), B1-20 Maito ja maitotuotteet (250 milj. euroa) sekä B1-22 Lampaan- ja vuohenliha (100 milj. euroa). Budjettivallan käyttäjä hyväksyi siirron lokakuussa 2001. 3.2.2. Siirto nro 37/2001 Komissio ehdotti lokakuussa 2001 budjettivallan käyttäjälle 60 miljoonan euron määrärahasiirtoa seuraaviin lukuihin: - lukuun B1-30 (30 milj. euroa) jalostettujen maataloustuotteiden vientitukimaksujen kattamiseksi vuoden 2000 viennin perusteella. Kyse on vientituista, joita jäsenvaltioiden toimivaltaiset viranomaiset eivät olleet maksaneet kyseisen varainhoitovuoden aikana vaan vuonna 2001, - lukuun B1-39 (30 milj. euroa) Yhdistyneen kuningaskunnan ja Ruotsin valuutan huomattavasta revalvoitumisesta vuonna 2000 aiheutuneiden maatalouden valuuttatoimenpiteiden kustannusten kattamiseen. Siirretyt määrärahat otettiin naudanlihaa koskevasta luvusta B1-21 (60 milj. euroa). Budjettivallan käyttäjä hyväksyi siirron marraskuussa 2001. 3.2.3. Siirto nro 43/2001 Komissio ehdotti lokakuussa 2001 budjettivallan käyttäjälle 0,585 miljoonan euron määrärahasiirtoa lukuun B1-41, jotta voitiin kattaa komission päätöksen 2001/474/EY nojalla toteutetun varainhoitovuoden 2000 tilien tarkastamisen ja hyväksymisen perusteella tehdyt rahoitusoikaisut. Siirretyt 0,585 miljoonan euron määrärahat otettiin luvusta B1-40. Budjettivallan käyttäjä hyväksyi siirron marraskuussa 2001. 3.2.4. Loppuvuoden siirto Komissio ehdotti budjettivallan käyttäjälle joulukuussa 2001 254 miljoonan euron määrärahasiirtoa naudanlihaa koskevasta luvusta B1-21 seuraavissa luvuissa varainhoitovuoden lopussa esiintyneen vajeen kattamiseksi: - B1-12: Oliiviöljy (+ 52 milj. euroa) - B1-16: Viini (+ 47 milj. euroa) - B1-37: Tilien tarkastaminen ja hyväksyminen (+ 131 milj. euroa) - B1-39: Muut toimenpiteet (+ 24 milj. euroa). Tätä kertomusta laadittaessa budjettivallan käyttäjä ei ole vielä hyväksynyt siirtoa. 3.3. Valuuttoihin vaikuttavat tekijät 3.3.1. Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssista. Talousarvion kurinalaisuudesta annetun neuvoston asetuksen (neuvoston asetus (EY) N:o 2040/2000, 26.9.2000) mukaisesti korjaava ja täydentävä talousarvio (KTT) nro 1/2001 laadittiin pariteetin 1 euro = 0,87 $ perusteella. Painottamaton keskimääräinen pariteetti vuoden 2000 elokuusta vuoden 2001 heinäkuun loppuun oli 1 euro = 0,8861 $. Komissio esitti 31. lokakuuta 2001 kertomuksen budjettivallan käyttäjälle dollari/euro -pariteetin muutosten vaikutuksista EMOTR:n tukiosaston menoihin varainhoitovuonna 2001 [KOM(2001) 622 lopullinen]. EMOTR:n tukiosastolle dollarin kurssin alenemisesta suhteessa euroon aiheutuneet lisämenot varainhoitovuonna 2001 arvioitiin 115 miljoonaksi euroksi. Lisämenot koskivat seuraavia talousarvion lukuja: B1-10: Peltokasvit (viljat) 89 milj. euroa B1-11: Sokeri 9 milj. euroa B1-13: Puuvilla 7 milj. euroa B1-18: Muut alat tai kasvikunnan tuotteet (riisi) 1 milj. euroa B1-30: Liitteeseen I kuulumattomat tuotteet (viljat, sokeri, riisi) 9 milj. euroa B1-32: Saaret ja syrjäisimmät alueet 1 milj. euroa 3.3.2. Kaksoiskurssien vaikutukset Kaksoiskurssien vaikutukset EMOTR:n tukiosastolle arvioitiin - 45 miljoonaksi euroksi Ruotsin kruunun noin 5 prosentin devalvaation sekä Englannin punnan lievän devalvaation vuoksi vuonna 2001. 3.4. Markkinoihin vaikuttavat tekijät 3.4.1. Alaotsake 1a Jäljempänä selvitetään lyhyesti talousarvion täytäntöönpanossa ilmenneitä merkittävimpiä eroja verrattaessa niitä tiettyjen talousarvion lukujen vastaaviin määrärahoihin. Luku B1-10: Peltokasvit // Määrärahojen alikäyttö: - 382 milj. // (menot: 17 466 milj. euroa) (määrärahat: 17 848 milj. euroa) Alikäyttö johtui erityisesti parantuneesta markkinatilanteesta, jolloin julkiseen varastoon ostettiin vähemmän viljaa, sekä siitä, että jäsenvaltioiden tosiasiallisesti suorittamat pinta-alatukimaksut olivat pienempiä kuin niiden pinta-alailmoituksissa oli alunperin ennakoitu. Luku B1-11: Sokeri // Määrärahojen alikäyttö: - 207 milj. // (menot: 1 497 milj. euroa) (määrärahat: 1 704 milj. euroa) Alikäyttö johtui ensisijaisesti vientituista, koska vuonna 2000/01 vietiin vain 2,45 miljoonaa tonnia, vaikka talousarviossa viennin määräksi oli ennakoitu 2,73 miljoonaa tonnia. Luku B1-12: Oliiviöljy // Määrärahojen ylitys: + 51 milj. // (menot: 2 524 milj. euroa) (määrärahat: 2 473 milj. euroa) Määrärahojen ylitys johtuu siitä, että Espanjalle ja Kreikalle annettiin lupa maksaa markkinointivuoden 1998/99 oliiviöljyn tuontitukien loppuerät varainhoitovuonna 2001. Luku B1-15: Hedelmät ja vihannekset // Määrärahojen alikäyttö: - 96 milj. // (menot: 1 558 milj. euroa) (määrärahat: 1 654 milj. euroa) Määrärahojen alikäyttö johtui tuoreiden hedelmien ja vihannesten alhaisemmista maksuista ja erityisesti markkinoilta poistettujen määrien vähenemisestä. Luku B1-16: Viinialan tuotteet // Määrärahojen ylitys: + 39 milj. // (menot: 1 192 milj. euroa) (määrärahat: 1 153 milj. euroa) Määrärahojen ylitys johtuu pääasiassa erityiseen tislaukseen toimitettujen viinimäärien kasvusta sekä siitä johtuvasta interventioon tuotujen alkoholimäärien kasvusta. Luku B1-20: Maito ja maitotuotteet // Määrärahojen alikäyttö: - 457 milj.. // (menot: 1 888 milj. euroa) (määrärahat: 2 345 milj. euroa) Alikäyttö kuvaa maidon ja maitotuotteiden parantuneita sisä- ja ulkomarkkinoita verrattuna talousarvioennusteisiin. Sen vuoksi kaikkien tärkeimpien maitotuotteiden vientitukimääriä sekä eläinten ravinnoksi tarkoitetun rasvattoman maitojauheen, kaseiiniin tarkoitetun rasvattoman maidon sekä leivontaan ja jäätelöihin käytettävän voin sisäisiä tukia voitiin alentaa. Voin interventio-ostot koskivat lisäksi vain 6 000 tonnia talousarviossa ennakoidun 53 000 tonnin sijasta. Luku B1-21: Naudanliha // Määrärahojen alikäyttö: - 938 milj. // (menot: 6 040 milj. euroa) (määrärahat: 6 978 milj. euroa) Tämä alikäyttö johtui ensisijaisesti siitä, että ostot ruhojen hävitysohjelmaan koskivat lopulta noin puolta talousarviossa käytetystä 530 000 tonnista sekä siitä, että teurastuspalkkioita saaneiden eläinten määrä väheni. Määrärahojen alikäyttö oli huomattavaa lisäksi naudanlihan vientituissa, mikä johtui BSE-kriisin vuoksi vähentyneestä naudanlihan viennistä, sekä Yhdistyneen kuningaskunnan yli 30 kuukauden ikäisiä nautoja koskevassa ohjelmassa, mikä johtui ohjelman keskeytymisestä suu- ja sorkkataudin puhkeamisen vuoksi. Luku B1-22: Lampaan- ja vuohenliha // Määrärahojen alikäyttö: - 173 milj. // (menot: 1 447 milj. euroa) (määrärahat: 1 620 milj. euroa) Alikäyttö johtui lähes kokonaan markkinahintojen myönteisestä kehityksestä sekä siitä johtuneesta uuhi- ja vuohipalkkioiden alhaisemmasta tasosta. Luku B1-30: Liitteeseen I kuulumattomat tuotteet // Määrärahojen ylitys: + 21 milj. // (menot: 436 milj. euroa) (määrärahat: 415 milj. euroa) Ylitys johtui erityisesti jalostettujen maataloustuotteiden vuoden 2000 vientitukimaksuista. Kyse on vientituista, joita jäsenvaltioiden toimivaltaiset viranomaiset eivät olleet maksaneet kyseisen varainhoitovuoden aikana, vaan jotka maksettiin vuonna 2001. Koska nämä lisämaksut eivät koske vuonna 2001 annettuja vientitodistuksia, WTO:n 415 miljoonan euron enimmäismäärä kyseiselle vuodelle ei ylity. Luku B1-33: Eläinlääkintätoimenpiteet // Määrärahojen ylitys: + 400 milj. // (menot: 565 milj. euroa) (määrärahat: 165 milj. euroa) Tämän luvun määrärahojen ylitykseen annetaan selvitys edellä määrärahasiirtoa nro 25/2001 koskevassa 3.2.1 kohdassa. Näiden toimenpiteiden maksut on tarkoitus suorittaa 31.12.2001 mennessä. Luku B1-39: Muut toimenpiteet // Määrärahojen ylitys: + 53 milj. // (menot: 470 milj. euroa) (määrärahat: 417 milj. euroa) Tämä määrärahojen ylitys johtui Yhdistyneen kuningaskunnan ja Ruotsin valuutan merkittävästä revalvaatiosta vuonna 2000 aiheutuneista maatalouden valuuttajärjestelmän kuluista. 3.4.2. Alaotsake 1b Luku B1-40: Maaseudun kehittäminen // Määrärahojen alikäyttö: - 132 milj. // (menot: 4 363 milj. euroa) (indikaattori: 4 495 milj. euroa) Maatalouden kehittämisohjelmien täytäntöönpanovauhti vahvisti komission aiemmat arviot siitä, että jäsenvaltioiden maksut keskittyvät varainhoitovuoden loppuun. 4. PÄÄTELMÄT 4.1. Alaotsakkeen 1 määrärahojen täytäntöönpano varainhoitovuonna 2001 Varainhoitovuoden 2001 määrärahojen täytäntöönpano (jäsenvaltioiden menot 16. lokakuuta 2000-15. lokakuuta 2001) arvioidaan 42 035,4 miljoonaksi euroksi, mikä tarkoittaa yleisesti ottaen talousarviomäärärahojen alikäyttöä. Alikäytön määräksi arvioidaan noin 1 988,3 miljoonaa euroa. Näin ollen vahvistui indikaattorin varainhoitovuoden puolivälistä osoittama talousarviomäärärahojen alikäyttö. Määrärahojen käyttämättä jääminen johtuu ensisijaisesti seuraavista luvuista naudanliha-ala (47 %), maito- ja maitotuoteala (23 %), peltokasviala (19 %), sokeriala (10 %) sekä lampaan- ja vuohenliha-ala (9 %). Määrärahat ylittyivät toisaalta oliiviöljyn, viinin, liitteeseen I kuulumattomien tuotteiden sekä maatalouden valuuttajärjestelmän osalta.